* **Πανόραμα Ανδαλουσίας – Λισαβόνα 8 μέρες 30/07 – 06/08, 06 – 13/08 & 13-20/08. Αεροπορικώς**

**1η Μέρα | Θεσσαλονίκη – Βαρκελώνη.**

Συγκέντρωση στο αεροδρόμιο και απευθείας πτήση για Βαρκελώνη. Άφιξη και τακτοποίηση στο ξενοδοχείο μας. Διανυκτέρευση.

**2η Μέρα | Βαρκελώνη – Σαραγόσα – Ξενάγηση πόλης – Μαδρίτη.**

Πρωινό και στη συνέχεια θα αναχωρήσουμε για την Μαδρίτη. Καθ’ οδόν, θα επισκεφθούμε τη Σαραγόσα, την πολυπληθέστερη πόλη της αυτόνομης περιφέρειας της Αραγονίας, με τα χαρακτηριστικά κτίρια της τέχνης «μουδεχάρ» με αρχιτεκτονική διακόσμηση επηρεασμένη από τη μουσουλμανική παράδοση, με στοιχεία από τη χριστιανική κουλτούρα και το γοτθικό στιλ. Θα δούμε την επιβλητική εκκλησία την Βασιλική της Πιλάρ και τον Καθεδρικό Ναό Λα Σέο, που έχουν ανακηρυχτεί από την UNESCO Μνημεία Παγκόσμιας Πολιτιστικής Κληρονομιάς. Άφιξη στην Μαδρίτη και τακτοποίηση στο ξενοδοχείο μας. Διανυκτέρευση.

**3η Μέρα | Μαδρίτη – Ξενάγηση πόλης – Λισαβόνα.**

Πρωινό και ξενάγηση στην πόλη. Θα δούμε τα εντυπωσιακά μνημεία και τις πλατείες, αρχίζοντας με το κεντρικότατο σημείο της πόλης, την Πουέρτα Ντελ Σολ, που βρίσκεται το άγαλμα σύμβολο της πόλης. Θα δούμε επίσης την πλατεία της Θεάς Κυβέλης, την πύλη του Αλκαλά και το πάρκο Ρετίρο. Θα επισκεφθούμε το μοναδικό Μουσείο του Πράδο, στο οποίο στεγάζονται 3.000 πίνακες και μία από τις πιο σημαντικές συλλογές Ισπανών ζωγράφων, και θα απολαύσουμε τα αριστουργήματα μεγάλων δημιουργών όπως Βελάσκεθ, Μουρίλιο, Γκόγια, Ελ Γκρέκο κ.α. Η ξενάγησή ολοκληρώνεται με την επίσκεψη στο Παλάθιο Ρεάλ, το ξακουστό Βσιλικό Παλάτι. Ένα κολοσσιαίο κτίριο ιταλικού μπαρόκ ρυθμού με 2.800 δωμάτια όπου θα θαυμάσουμε μερικά από αυτά. Ελεύθερος χρόνος. Επισκεφθείτε την Πλάζα Μαγιόρ, την μεγαλοπρεπέστερη πλατεία της πόλης, δοκιμάστε τάπας και χαθείτε στα σαγηνευτικά δρομάκια της. Στη συνέχεια θα αναχωρήσουμε για την γραφική και φιλόξενη πρώτευσα της Πορτογαλίας την Λισαβόνα. Άφιξη και τακτοποίηση στο ξενοδοχείο μας.

**4η Μέρα | Λισαβόνα – Ξενάγηση πόλης.**

Πρωινό και στη συνέχεια θα ξεκινήσουμε την ξενάγηση μας στην πόλη που παρόλο τις συνεχόμενες επιδρομές των βαρβαρικών λαών διατηρεί έως και σήμερα τον Λατινικό χαρακτήρα της .Ένα από τα πιο φημισμένα αξιοθέατα της πόλης και ίσως το πιο περίτεχνο παγκοσμίως είναι το Μουσείο με τις Βασιλικές άμαξες όπου θα θαυμάσουμε μια μοναδική σε πολυτέλεια και πλούτο συλλογή που χρονολογείτε ανάμεσα στον 17ο και 19ο αιώνα .Επόμενος σταθμός μας είναι το μοναστήρι των Ιερωνυμιτών, το πιο εντυπωσιακό σύμβολο της πορτογαλικής δύναμης και πλούτου, που χτίστηκε το 1502 κατόπιν εντολής του βασιλιά Μanuel του 1ου για να τιμήσει την μνήμη του Vasco da Gama για την επιτυχή επιστροφή του από την Ινδία . Στην συνεχεία θα επισκεφθούμε το μνημείο των Ανακαλύψεων καθώς και τον πύργο του Μπελέμ, από όπου ξεκίνησαν οι Πορτογάλοι θαλασσοπόροι για το πέρατα της γης. Ο περίφημος αυτός πύργος που φαντάζει σαν ένα μικροσκοπικό κάστρο χτίστηκε το 1515 κοντά στις όχθες του ποταμού Τagus για να προστατεύσει τις εκβολές του ποταμού ,και έχει χαρακτηρισθεί από την UNESCO μνημείο παγκόσμιας κληρονομιάς. Ελεύθερος χρόνος.

**5η Μέρα | Λισαβόνα – Σεβίλλη – Ξενάγηση πόλης.**

Πρωινό και στη συνέχεια θα επιστρέψουμε με ενδιάμεσες στάσεις στην Ισπανία και στην Πρωτεύουσα της Ανδαλουσίας την μαγική Σεβίλλη. Στην πρώτη μας γνωριμία θα δούμε την πλατεία Αμερικής, την καταπληκτική πλατεία Ισπανίας, τον χιλιοτραγουδισμένο γουαδαλκιβιρ με παλιές αλλά και σύγχρονες γέφυρες και την περιοχή της έκθεσης του 1992. Τακτοποίηση στο ξενοδοχείο. Για το βράδυ σας προτείνουμε να παρακολουθήσετε ένα πρόγραμμα με χορούς και τραγούδια φλαμένκο στην πατρίδα τους.

**6η Μέρα | Σεβίλλη – Ξενάγηση πόλης – Γρανάδα.**

Πρωινό και στη συνέχεια θα επισκεφτούμε το ιστορικό κέντρο της Σεβίλλης. Θα θαυμάσουμε το μαυριτανικό Αλκαζάρ με τους κήπους, ο τρίτος μεγαλύτερος καθεδρικός του κόσμου με το καμπαναριό και την μοναδική Χιράλδα. Στη συνέχεια θα επισκεφτούμε την συνοικία Σαντα Κρουθ που οι εμπορικοί δρόμοι τετουάν και σιέρπες θα δικαιολογήσουν την φήμη της πόλης. Ελεύθερος χρόνος και αναχώρηση για την Γρανάδα. Άφιξη και τακτοποίηση στο ξενοδοχείο.

**7η Μέρα | Γρανάδα – Περιήγηση πόλης – Μούρθια.**

Πρωινό και στη συνέχεια θα ξεκινήσουμε την περιήγηση της πόλης. Θα επισκεφτούμε τον λόφο της Αλάμπρα και του παλατιού του Καρόλου. Στην συνέχεια μετάβαση στο ιστορικό κέντρο της πόλης πέριξ του Καθεδρικού ναού της Γρανάδας. Περιήγηση στα στενά δρομάκια της παλιάς αραβικής αγοράς, στις πλατείες και στο βασιλικό παρεκκλήσι με τους τάφους Φερδινάνδου και Ισαβέλλας. Ελεύθερος χρόνος και αναχώρηση για την Μούρθια. Άφιξη και τακτοποίηση στο ξενοδοχείο. Διανυκτέρευση.

**8η Μέρα | Μούρθια – Βαλένθια – Βαρκελώνη – Πτήση επιστροφής.**

Πρωινό και αναχώρηση για την Βαλένθια. Άφιξη στην πόλη των τεχνών και των επιστήμων. Συνεχίζουμε με την γνωριμία του ιστορικού κέντρου της αρχοντικης αυτής πόλης θαυμάζοντας τους πύργους Σεράνο, την πλατεία του καθεδρικού ναού, την κομψή πλατεία της βασίλισσας και το παλιό χρηματιστήριο. Ελεύθερος χρόνος και αναχώρηση για το αεροδρόμιο της Βαρκελώνης για την πτήση της επιστροφής.

|  |  |
| --- | --- |
| **Πανόραμα Ανδαλουσίας - Λισαβόνα 8 μέρες** | **Αναχωρήσεις: 30/07, 06/08 & 13/08 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Hotels | 3\* - 4\* | Πρωινό | 799€ | 632€ | 335€ | Πτήσεις Charter με Aegean Airlines: Θεσσαλονίκη - Βαρκελώνη (El Prat): 22:30-23:50 Βαρκελώνη (El Prat) - Θεσσαλονίκη: 01:45 - 05:30 \* \*Η επιστροφή γίνεται την Κυριακή (9η μέρα) |
|
|
| **Στη τιμή περιλαμβάνονται:** Πτήσεις προς / από Βαρκελώνη με ναυλωμένες πτήσεις της Aegean Airlines. 1 αποσκευή 23Kg. ανά άτομο + Χειραποσκευή 8kg. Πρωινό καθημερινά στον χώρο του ξενοδοχείου. Επτά (7) διανυκτερεύσεις σε ξενοδοχεία 3\* & 4\*. Πλήρες πρόγραμμα ξεναγήσεων στη Βαρκελώνη, Μαδρίτη, Λισαβόνα, Σεβίλλη. Περιήγηση πόλης στην Γρανάδα. Επίσκεψη στην πρωτεύουσα της Αραγονίας Σαραγόσα. Επίσκεψη στην πόλη των τεχνών και των επιστήμων Βαλένθια. Ασφάλεια αστικής ευθύνης. Μετακινήσεις – Ξεναγήσεις - Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας.**Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 195€. Τέλη διαμονής: 25€ (Συνολικά). Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |
|